cyanic-selkie/wikianc huggingface dataset:
Tasuku Honjo
Jeta dhe karriera
Ai është anëtar i Shoqatës Japoneze të Imunologjisë dhe shërbeu si President i saj midis vitit 1999 dhe vitit 2000. Honjo është gjithashtu një anëtar nderi i Shoqatës Amerikane të Imunologëve. Në 2017 ai u bë Zëvendës Drejtor i Përgjithshëm dhe Profesor i nderuar i Institutit Universitar të Kiotos për Studime të Avancuara (KUIAS).
Pandemia e covid-19
Gjatë pandemisë së COVID-19, një pretendim i rremë u shpërnda në internet në shumë gjuhë, sipas të cilit thuhej që Honjo besonte se koronavirusi i ri ishte "i prodhuar" nga një laborator në qytetin kinez të Wuhanit. Ekipi i kontrollit të realitetit të BBC raportoi se, "Në një deklaratë të botuar në faqen e internetit të Universitetit të Kiotos, ai tha se ai ishte" shumë i pikëlluar "që emri i tij ishte përdorur për të përhapur" akuza të rreme dhe keqinformim". Shkencëtarët thonë se sekuencat e gjenomit tregojnë se virusi ka ardhur nga kafshët dhe nuk ështe i krijuar nga njeriu.
Kontributi
majtas|parapamje|200x200px|Terapia e kancerit me anë të frenimit të rregullimit negativ të imunitetit (CTLA4, PD1) Honjo ka krijuar kornizën themelore konceptuale të rikombinimit të ndërprerësve të klasave. Ai prezantoi një model që shpjegonte rirregullimin e gjenit të antitrupave në ndërprerësin e klasave dhe, midis viteve 1980 dhe 1982, verifikoi vlefshmërinë e tij duke sqaruar strukturën e ADN-së të këtij gjeni. Ai pati sukses në klonimet cDNA të citokinave IL-4 dhe IL-5 të përfshira në ndërrimin e klasave dhe zinxhirin alfa të receptorëve IL-2 në 1986, dhe vazhdoi më tej për të zbuluar AID në 2000, duke treguar rëndësinë e tij në rikombinimin e ndërprerësve të klasës dhe hipermutimit somatik.
Në vitin 1992, Honjo identifikoi për herë të parë PD-1 si një gjen të induktueshëm në limfocitet T të aktivizuara, dhe ky zbulim kontribuoi ndjeshëm në vendosjen e parimit të imunoterapisë nga kanceri nga bllokada PD-1.
Çmimet
Çmimet dhe nderimet e tjera kryesore të pranuara nga Honjo janë:
Referime
"Tasuku Honjo – Facts – 2018". NobelPrize.org. Nobel Media AB. 1 October 2018. Retrieved 5 October 2018.
Ishida, Y.; Agata, Y.; Shibahara, K.; Honjo, T. (1992). "Induced expression of PD-1, a novel member of the immunoglobulin gene superfamily, upon programmed cell death". The EMBO Journal. Wiley. 11 (11): 3887–3895. doi:10.1002/j.1460-2075.1992.tb05481.x. ISSN 0261-4189. PMC 556898. PMID 1396582.
Kumanogoh, Atsushi; Ogata, Masato (2010-03-25). "The study of cytokines by Japanese researchers: a historical perspective". International Immunology. 22 (5): 341–345. doi:10.1093/intimm/dxq022. ISSN 0953-8178. PMID 20338911. Retrieved 2018-10-01.
"Robert Koch Stiftung - Christine Goffinet". www.robert-koch-stiftung.de.
Hannah, Devlin (October 2018). "James P Allison and Tasuku Honjo win Nobel prize for medicine". The Guardian. Retrieved 1 October 2018.
"2014 Tang Prize in Biopharmaceutical Science". Archived from the original on 2017-10-20. Retrieved 2016-06-18.
""免疫のしくみに魅せられて－何ごとにも主体的に挑む" (in Japanese).
"AAI Members Awarded the 2018 Nobel Prizein Physiology or Medicine". The American Association of Immunologists. Retrieved October 4, 2018.
"Tasuku Honjo". kyotoprize.org. Inamori Foundation. Retrieved 1 October 2018.
Shimizu, Akira; Takahashi, Naoki; Yaoita, Yoshio; Honjo, Tasuku (1982). "Organization of the constant-region gene family of the mouse immunoglobulin heavy chain". Cell. Elsevier BV. 28 (3): 499–506. doi:10.1016/0092-8674(82)90204-5. ISSN 0092-8674. PMID 6804095. S2CID 42076631.
Noma, Yoshihiko; Sideras, Paschalis; Naito, Takayuki; Bergstedt-Lindquist, Susanne; Azuma, Chihiro; et al. (1986). "Cloning of cDNA encoding the murine IgG1 induction factor by a novel strategy using SP6 promoter". Nature. Springer Nature. 319 (6055): 640–646. Bibcode:1986Natur.319..640N. doi:10.1038/319640a0. ISSN 0028-0836. PMID 3005865. S2CID 4286960.
Kinashi, Tatsuo; Harada, Nobuyuki; Severinson, Eva; Tanabe, Toshizumi; Sideras, Paschalis; et al. (1986). "Cloning of complementary DNA encoding T-cell replacing factor and identity with B-cell growth factor II". Nature. Springer Nature. 324 (6092): 70–73. Bibcode:1986Natur.324...70K. doi:10.1038/324070a0. ISSN 0028-0836. PMID 3024009. S2CID 4343554.
Muramatsu, Masamichi; Kinoshita, Kazuo; Fagarasan, Sidonia; Yamada, Shuichi; Shinkai, Yoichi; Honjo, Tasuku (2000). "Class Switch Recombination and Hypermutation Require Activation-Induced Cytidine Deaminase (AID), a Potential RNA Editing Enzyme". Cell. Elsevier BV. 102 (5): 553–563. doi:10.1016/s0092-8674(00)00078-7. ISSN 0092-8674. PMID 11007474. S2CID 17606942.
"The Keio Medical Science Prize Laureates 2016". Ms-fund.keio.ac.jp. Retrieved 2018-10-01.
"The Asahi Prize [Fiscal 1981]". The Asahi Shimbun Company. Retrieved 1 October 2018.
"Tasuko Hanjo". Kyoto University Graduate School of Medicine. Retrieved 1 October 2018.
"Person of Cultural Merit". osaka-u.ac.jp. Osaka University. Retrieved 1 October 2018.
"Kyoto Prize, Inamori Foundation". Kyoto Prize, Inamori Foundation. Retrieved 18 April 2019.
"The 2016 Keio Medical Science Prize Laureate". ms-fund.keio.ac.jp. Keio University. Retrieved 1 October 2018.
"2016 Fudan-Zhongzhi Science Award Announcement". fdsif.fudan.edu.cn. Fudan Science and Innovation Forum. Retrieved 1 October 2018.
"Hall of Citation Laureates". clarivate.com. Clarivate Analytics. Retrieved 1 October 2018.
"Warren Alpert Foundation Prize Recipients". warrenalpert.org. Warren Alpert Foundation. Retrieved 1 October 2018.
"All Nobel Prizes". Nobel Foundation. Retrieved 3 October 2018.
Shtëpia e Zekirja Abdullahut
Shtëpia e Zekirja Abdullahut është një monument i trashëgimisë kulturore në Gjilan, Kosovë. Ky monument është i kategorisë "Arkitekturor", i miratuar me numër. Shtëpia e Zekirja Abdullahut, e cila ndodhet në rr.Isa Kastrati nr.12, përkatësisht në zonën e vjetër të qytetit të Gjilanit, sipas përcaktimit të bërë nga Plani Gjeneral Urban i Gjilanit, i vitit 1980, sot paraqet një nga vlerat e rralla të shtëpive qytetare të shek. XIX. Shtëpia është punuar me qerpiçë, ndërsa brezi i hatullave është përdorë si element konstruktiv pë statikë të objektit. Themelet e shtëpisë janë bërë me gurë, ndërsa mbi ta fillon ndërtimi me qerpiçë. Muret kanë një gjërësi prej 80 cm. Tavanet janë me trarë dhe dërrasa, ndërsa kulmi katërujës është punuar me dru, mbuluar me qeramidhe. Sipas disa informacioneve, z.Zekirja Abdullahu sqaron se shtëpia i përkiste kajmekamit të Gjilanit. Më pas në atë shtëpi ka banuar kadiu i Gjilanit, Mulla Mehmeti.
Historia
Pas pushtimit të Kosovës nga Serbia më 1912, shtëpia ishte e uzurpuar nga një familje serbe. Pastaj, nga ajo familje serbe shtëpinë e kishte blerë Zija Behluli - një kamës. Ndërsa, babai i Zekirja Abdullahut, Bajram Abdullahu, e ka blerë shtëpinë në vitin 1968 nga familja Behluli. Shtëpia, siç e mban mend edhe Zekirja Abdullahu, qe e shoqëruar nga dy oda në fillim të oborrit. Në njërën, kajmekami priste fqinjët, ndërsa në tjetrën mysafirët e largët. Krahas odës së dytë qëndronte edhe një dhomë kuzhine ku përgatitej ushqimi. Në oborrin e shtëpisë ishte edhe plemja, ndërsa në veri të oborrit gjendej dhoma e hyzmeqarit dhe ahuri i atllarëve.
Përshkrimi
Shtëpia, si tërësi, paraqet vlera të arrira të kulturës shqiptare dhe osmane njëkohësisht. Ajo ka gjysmë-katin përdhes dhe katin sipër. Në përdhes ka një korridor dhe dy dhoma anash, sikundër edhe shkallët për në kat. Dhomat përdoren për ndejë të familjes, ndërsa tavani i tyre prej trarëve(7 në dhomën majtas dhe 8 gjithsej në dhomën e dytë djathtas)të gëlqerosur dhe të dalë jashtë nga sipërfaqja, sikundër edhe dritaret origjinale dhe dera e dhomës paraqesin një punë të mirë në dru, më saktë një drugdhendje me shije. Kati ka pësuar ndryshime. Tani nuk ka një formë të rregullt të dhomave. Gjithsej ka tri sosh. Dy janë të dekoruara, ndërsa një që ndodhet në anën jugore, ose në anën e prapme të shtëpisë është më e gjatë se dy të tjerat dhe përfundon me një zgjatje lakore kah lindja. Më parë edhe në pjesën e prapme shtëpia kishte dy dhoma, por si duket është ndërhyrë në të, duke nxjerrë një banjo të nevojshme për kohën. Banjoja është në fund të korridorit të ngushtë që ikën në perëndim të shtëpisë. Secila prej dhomave të katit ka oxhakun e vet. Oxhaqet kanë bazën në dyshemenë e katit.
Gjithsesi që i rëndësishëm paraqitet edhe një divan i vogël, po shumë komod për kohën. Divani ka tavanin e dekoruar me piktura dhe punime të gravura në dru, formash të ndryshme, ku dominon motivi gjeometrik, në veçanti trekëndëshi brinjëndryshëm. Dy dhomat tjera, që ndodhen përballë njëra-tjetrës janë vlera për t'u ekspozuar para çdo vizitori. Dhoma në të djathtë të korridorit ruan hamamin a gjirizin e shtëpisë, i cili shoqërohet drejtëpërdrejt nga një oxhak i veçantë që shërbente për ngrohjen e ujit të hamamit. Po në atë faqe muri ka një punim shumë të mirë në formë arkadash të vogla, që mbështeten në dy shtylla druri, e këto të fundit në krye të tyre kanë kapitele paksa të dekoruara. Dhoma tjetër, ajo në të majtë të korridorit paraqet vlera interesante për fasadë të bukur dhe të pikturuar, për tavan të dekoruar, për oxhakun e veçantë që ka, si dhe për dyer e dritare gjithsesi të punuara me shije nga mjeshtër të kohës. Punimet në mur, pikturat në të dhe punimi i tavanit e madhështojnë tërë shtëpinë.
Në mure janë pikturuar lule të ndryshme, në të cilat dominon ngjyra jeshile. Ato janë të shkëputura nga njëra-tjetra. Pra, secila syresh është pikturë në vete, e së bashku krijojnë një "kor me një zë harmonik". Në tavan, i cili siç u tha, është i dekoruar, ndodhet një punim, tip rozete në formë trekëndëshi, në të cilën, në osmanishte është shkruar viti 1302 sipas hixhrit, e që i bie të ishte viti 1884 sipas kalendarit Gregorian, kohë kjo kur mund të jetë ndërtuar shtëpia.
Format e tilla të rozetave hasen edhe në kupolën e Atik Xhamisë në Gjilan. Në dyer dhe dritare paraqiten punime në dru nga mjeshtër të kohës. Dritaret dhe dyert janë origjinale. Kjo dhomë, që duhet të ishte dhoma për miq të lartë të kajmekamit, kishte edhe oxhakun e veçantë, ndërsa në një pllakë që ka shoqëruar nënoxhakun paraqiten tre rrathë të gravuar në formë të diellit. Të tilla gravura hasen edhe në xhaminë e Sllatinës së Epërme të Vitisë dhe në xhaminë e fshatit Miresh të Gjilanit(Xhamia e vitit 1906, e prishur). Dhoma, veç yklykut që përdoret edhe sot për vendosjen e shtrojës, ka edhe dollapin ku mbahet tabakaja e kafesë. Shtëpia tashmë është në Listën e Monumenteve të Mbrojtura Përkohësisht.
Çezme në Jasenovik (Jovanovic Gjorgjes)
Çezme në Jasenovik (Jovanovic Gjorgjes) është një monument i trashëgimisë kulturore në Jasenovik, Artanë, Novobërdë, Kosovë. Ky monument është i kategorisë "Arkitekturor", i miratuar me numër.
Manastiri i Binaçit
Manastiri i Binaçit është një monument i trashëgimisë kulturore në Buzovik, Viti, Kosovë. Ky monument është i kategorisë "Arkitekturor", i miratuar me numër 02 - 175/63.
Shtëpia e Isak Pozharanit
Shtëpia e Isak Pozharanit është një monument i trashëgimisë kulturore në Gjilan, Kosovë. Ky monument është i kategorisë "Arkitekturor", i miratuar me numër.
Historiku
Në qytetin e Gjilanit në rrugën “Abdulla Tahiri” gjendet shtëpia dykatëshe e Isak Pozharanit. Kjo shtëpi ka filluar të ndërtohet në vitin 1908 nga Kurtesh Pozharani dhe ka përfunduar në vitin 1913.
Vlerat që e shoqërojnë këtë objekt janë historike, të vjetërsisë dhe reprezentative. Shtëpinë e shoqëron edhe një historik shumë interesant, pasi është ndërtuar nga një figurë historike e shekullit XIX, Kurtesh Kurteshi nga Pozherani, i njohur si Kurtesh Aga. Ky objekt ndërlidhet me ngjarje të shumta historike, të periudhave të ndryshme, siç është historia e pronarit dhe ndërtuesit të objektit, Kurtesh Agës, i cili i është kundërvënë pushtetit osman. Më pas gjatë periudhës së komunizmit, banorët e shtëpisë janë kërcënuar disa herë për t’u shpronësuar nga prona e tyre.
Kisha e Shën Anës, Dunav
Kisha e Shën Anës në Dunav është një monument i trashëgimisë kulturore në Dunav, Gjilan, Kosovë. Ky monument është i kategorisë "Arkitekturor", i miratuar me numër .Ky monument ndodhet në fshatin Dunav të Epërm të komunës së Gjilanit. Kisha e Shën Anës është i ndërtuar në vitin 1938, në të njejtin vit edhe kur është ndërtuar xhamia e fshatit.Kjo kishë është e vetmja kishë katolike shqiptare në këtë komunë. Është e ndodhur në afërsi të tre kufinjëve shtetëror : Kosovës, Serbisë e Maqedonisë , ka një pozitë shumë të mirë.
Shtëpia e Isak Pozharanit
Historiku
Krahas vlerës historike, objekti shquhet edhe për vlerat arkitektonike si banesë qytetare me karakter masiv të ndërtimit, me planimetri katërkëndëshe. Është e ndërtuar me tulla të pjekura, i mbuluar me kulm dy ujor. Instalimi i ngrohjes qendrore, edhe pse i papërfunduar për shkaqe të rrethanave politike të kohës, është i një rëndësie të veçantë për studim. Shtëpia është e ndërtuar në përdhese dhe kat. Ka tetë kthina, katër në përdhese dhe katër në kat. Lidhja në mes kateve realizohet nëpërmjet shkallëve të brendshme nga druri. Në kat kah fasada ballore nga perimetri i mureve del në formë konzolle çardaku.
Kisha e Shën Anës, Dunav
Përshkrimi
Baza e kishës është e ndërtuar nga gurët, ndërsa muret e saj nga tullat dhe llaçi i gëlqeres. Më pas me një mur fasade me gurë shtufi ngjyrash të ndryshme, të rrethuara me llaç betoni me hulliza në formë fugash. Në anën e majt të hyrjes është kambanorja e saj katrore e ngritur me një lartësi rreth 12 metra. Në fasadën e kambanores ndodhet një nike me bazë të lartësisë së derës hyrëse, ndërsa mbi të katër dritare të ngushta që shërbejnë për dritësimin e kambanores. Nga aty vazhdon shtati më i ngushtuar i kambanores, mbi të cilin ka një kulm dhe krejt në maje përfundon me kryqin. Mbi derën hyrëse të objektit është një pllakë e thjeshtë në të cilën shkruan Kisha Katolike e Shën Anës, 1938 , që tregon kohën e ndërtimit të saj. Anash derës hyrëse janë dy dyer të mbyllura, para meremetimit të fundit (2012).Njëra prej tyre komunikonte me kambanoren , ndërsa tjetra lidhej me kthinën ku njerëzit rrëfeheshin tek prifti. Tashmë është krijuar një korridor i ngushtë nga i cili hyhet drejtpërdrejtë në naos sepse kisha është njëanijatëshe. Në fakt, në sallen e lutjeve mund të hyhet nga tri hyrje paralele që paraqesin një lloj tribelioni pa arkada. Dyshemeja e naosit është e ndarë me një korridor të improvizuar, në dy anët e të cilit ndodhen stolat për besimtarët.Salla e lutjeve ka kubenë , ndrësa muret anash kanë tri dritare për dritësim , e që dukenjë dhe se sjellin pakëz dritë brenda.Salla përfundon tek transepti , me dy kthina anash dhe një sanktuar të imagjinuar pas të cilit vjen absida rrethore.Absida është rrethore edhe nga jashtë , me një dritare të vetme.Në dyshemenë prezbitumit , i vetmi elemt përbërës që qëndron ende , është tryeza e altarit.Anash prezbitumit janë të vendosura dy kthina të vogla , ndërsa njëra prej tyre  , ajo në lindje komunikon me anekset e vetë kishës.Kulmi i kishës dyujëse , ndërsa një kulm më i ulët i përket transeptit e tjetri absidës. Kulmi është riparuar në vtin 2012, të cilat i janë vendosur edhe ullukët mjaftë mirë. Nga kjo kishë është marrë truproja e Zojës Shën Premte, të cilën e gjejmë në ballë të nefit të djathtë të kishës së Shën Ndout të Binçës
Shtëpia e Isak Pozharanit
Historiku
Fasada ballore ka trajtim linear, ku hapjet e dritareve në formë drejtkëndëshe, janë të renditura në grupe nga tri dhe krijojnë një ritëm përsëritës. Enterieri është i pasur me dollapët e vjetër të vendosur në mure, ku dallohen kapakët nga druri. Duke marrë parasysh të gjitha elementet e lartcekura, ky objekt është reprezentativ për historinë e Gjilanit para më shumë se 100 viteve.
Kisha e Shën Anës, Dunav
Përshkrimi
Kisha ka një pozitë të mirë gjeografike, me një oborr të rrafashuar nga një mur tarracimi në anën e poshtme të kodrës. Oborrri është i rrethuar me plepa, pisha të shumta dhe ndonjë bli. Lartësia mbidetare prej rreth 840 m, sidomos verës me vapë , i jep freski gjithë asaj zone me një erë të lehtë që fryn zakonisht në drejtimin jug-veri. Dëshira e vendësve për t'u rikthyer edhe për një liturgji në kishën e tyre shumë e madhe.
Edhe përkundër vështirësive për t'u ngjitur tek kisha e vetme katolike e Gjilanit, Shën Ana , me qëllim ringjalljen e saj në një mënyrë , që nga viti 2011 , atje mbahet manifestimi rajonal i poezisë , " Trekëndëshi Poetik " organizuar nga Ars. Clubi - Beqir Musliu, Gjilan.
Shtëpia kullë e Don Lush Gjergjit
Shtëpia kullë e Don Lush Gjergjit është një monument i trashëgimisë kulturore në Stubëll, Viti, Kosovë. Ky monument është i kategorisë "Arkitekturor", i miratuar me numër.
Shkolla e muzikës në Gjilan (ish saraji i Mustafë Pashës)
Shkolla e muzikës në Gjilan (ish saraji i Mustafë Pashës) është një monument i trashëgimisë kulturore në Gjilan, Kosovë. Ky monument është i kategorisë "Arkitekturor", i miratuar me numër.
Historiku
Në qytetin e Gjilanit, përballë Atik Xhamisë, gjendet objekti i Shkollës së Muzikës, ish Saraji i Mustafë Pashës. Ky objekt është ndërtuar në vitin 1887 nga Mustafë Pasha dhe ka shërbyer për banim.
Përmendorja e LNÇ
Permendore e LNÇ është një monument i trashëgimisë kulturore në Ramjan, Viti, Kosovë. Ky monument është i kategorisë "Arkitekturor", i miratuar me numër 943/67.
Shkolla e muzikës në Gjilan (ish saraji i Mustafë Pashës)
Historiku
Para Luftës së Dytë Botërore është blerë nga Nuredin Maliq Aga, dhe ka vazhduar të shfrytëzohet për banim. Pas Luftës së Dytë Botërore ndërtesa ka kaluar në pronësi të shtetit dhe shfrytëzohej si shkollë fillore, ndërsa sot është në pronësi të komunës dhe kryen funksionin e shkollës së ultë të muzikës. Kjo ndërtesë ka vlera historike dhe arkitektonike. Paraqet një shembull të ndërtesave publike të ndërtuara në fund të shekullit XIX në Gjilan.
Ndërtesa veçohet për punimin e elementeve të drurit nga mjeshtri lokal i drurit – Hajrullah Koliqi. Muret janë të punuara prej tullave të pjekura të lidhura me llaç. Ndërtesa është e formësuar në përdhese të ngritur dhe kat. Qasja në objekt realizohet nëpërmjet shkallëve të jashtme që gjenden në fasadën ballore. Fasada ballore karakterizohet me dekorime rreth dritareve të stilit neoklasik, ku dallohen format gjysmë harkore në pjesën e sipërme të hapjeve.
Objekti i Teknikës Popullore
Objekti i Teknikës Popullore është një monument i trashëgimisë kulturore në Gjilan, Kosovë. Ky monument është i kategorisë "Arkitekturor", i miratuar me numër.
Shtëpi kullë në Letnicë (e Josipit)
Shtëpi kullë në Letnicë (e Josipit) është një monument i trashëgimisë kulturore në Letnicë, Viti, Kosovë. Ky monument është i kategorisë "Arkitekturor", i miratuar me numër.
Truporja e drurit e Zojës Caragore
Truporja e drurit e Zojës Caragore është një monument i trashëgimisë kulturore në Letnicë, Viti, Kosovë. Ky monument është i kategorisë "Arkitekturor", i miratuar me numër 02 - 245/68.
Objekti i Teknikës Popullore
Historiku
Objekti i ish -Teknikës Popullore gjendet në rrugën “Adem Jashari”, përballë postës së sotme, në qendër të Gjilanit. Është ndër objektet e pakta publike të vjetra të qytetit që ka shpëtuar ende pa u rrënuar. Ky objekt është ndërtuar nga familja e Petar Todoroviqit, në vitet 1934/35. Është e ndërtuar në dy etazhe, përdhese dhe kati i parë dhe është e mbuluar me kulm katër ujor. Fasada ballore është e trajtuar me elemente neoklasike, ku vlen të theksohet balli i epërm i cili e mbulon kulmin, dhe është i trajtuar me dekorime me forma gjeometrike harkore. Muret e jashtme të objektit janë punuar vetëm me tulla, ndërsa ato të brendshme veç tullave kanë edhe hatulla a breza prej druri si elementë konstruktivë. Një formë e këtillë e punimit të murit është quajtur bondruk. Muret e jashtme arrijnë trashësinë 35 cm. Prej periudhës kur është ndërtuar e deri më sot, ky objekt ka pasur funksione të ndryshme.
Në vitin 1945 kalon në pronësi të komunës dhe shfrytëzohet si Gjykatë Komunale e qytetit. Pas ndërtimit të objektit të ri të Gjykatës së Gjilanit, kjo ndërtesë dedikohet për zhvillimin e aktiviteteve të shoqatave të qytetit. Gjatë viteve 1960 – 1970 këtu kanë vepruar: Shoqata e Gjuetarëve, e Kryqit të Kuq, e Auto Motos, Shoqata e Radioamatorëve, Shoqata e Fotografëve etj. Në vitin 1960 në këtë objekt është vendosur televizori i parë që është shikuar nga ballkoni nga ana e qytetarëve. Në vitin 1971 për herë të parë fillon transmetimin provues Radio Gjilani. Më 12 shkurt 1965 objekti është djegur dhe kanë mbetur vetëm muret e jashtme. Objekti është rinovuar në vitin 1968.
Sot shfrytëzohet për mbajtjen e aktiviteteve të Shoqatës për Edukim Teknik. Kjo ndërtesë, me formën dhe funksionet e ndryshme që ka kryer, ka vlerë të madhe historike, artistike dhe shoqërore për komunitetin dhe historinë e Gjilanit. Në fund të vitit 2013, këtij objekti i është bërë një intervenim emergjent nga MKRS, ChWBe QRTK e Gjilanit.
Çezme në Vllasali
Çezme në Vllasali është një monument i trashëgimisë kulturore në Vllasali, Artanë, Novobërdë, Kosovë. Ky monument është i kategorisë "Arkitekturor", i miratuar me numër. Në fshatin Vllasali ndodhetg një çezme e vjetër, e cila nuk mbahet mend se kur është ndërtuar. Dikur kishte vetëm një koritë dhe një sylynjar. Ndërsa, me gurë është punuar rreth 100 vite më përpara , por një rindërtim po me gurë ka ndodhur në vitet 80 të shek. XX sepe për material lidhës të gurëve është përdorë llaçi prej çimentoje. Në të vërtetë është fjala për një mburojë e cila ka 5 radhë gurësh në ballinë, ndërsa në kthesën që paraqet një kënd të gjerë ka vetëm dy ose tri radhë. Pikërisht, në atë pjesë ndodhet një sylynjar , i cili nuk ësthë sjell ujë të mjaftueshëm si dukur. Siç mësojmë nga vendësit, lugu i çezmës është prishur pakëz mbi mburojë , rreth 2-3 metra. Megjithatë, ai sjell ujë sa për t ua shuar etjen bagëtive të fshatit. Në vitet 80 të shek XX, çezmës i është ndërtuar një govatë prej betonit. Çezma është pronë e tërë lagjes, e vendosur në fillesë të një lugaje , pranë një lisi mfajt të vjetër. Se cili është më i vjetër nuk dihet : Lisi a Çezma.
Komuna e Parteshit
Ky artikull merret me Komunën e Parteshit. Për qytezën e Parteshit shiko në faqen përkatëse. thumb|Pozita e komunës së Parteshit në hartën e Kosovës Komuna e Parteshit është një komunë në Kosovë, ndodhet në rrethin e Gjilanit ndërsa selia administrative e komunës është Parteshi.
Historia
Komuna e Parteshit u krijua pas pavarësisë së Kosovës në vitin 2008. Ajo është njëra nga shtatë komunat e reja të pavarësuara.
Gjeografia
Komuna e Parteshit ndodhet në jug-perëndim të Kosovës. Në veri kufizohet me Gjilanin, në jug me Vitinë dhe në lindje me Ferizajn. Në total ka 3 fshatra në komunë ndërsa ka një sipërfaqe të përgjitshme prej 18.3 km². Së bashku me komunat e Gjilanit, Kamenicës, Klokot, Ranilug dhe Vitia, formon rrethin e Gjilanit.
Popullsia
Regjistrimi i vitit 2011 tregoi një popullsi prej 1,787 për komunën e Parteshit, nga të cilët 1,785 ishin serbë.
Shtëpi banimi në Letnicë (Nikollë Mitës)
Shtëpi banimi në Letnicë (Nikollë Mitës) është një monument i trashëgimisë kulturore në Letnicë, Viti, Kosovë. Ky monument është i kategorisë "Arkitekturor", i miratuar me numër.
Xhamia e Cernicës (Minarja)
Xhamia e Cernicës (Minarja) është një monument i trashëgimisë kulturore në Cernicë, Gjilan, Kosovë. Ky monument është i kategorisë "Arkitekturor", i miratuar me numër.
Historiku
Xhamia gjendet në fshatin Cernicë, 8 km në jug-perëndim të Gjilanit. Sipas të dhënave të Bashkësisë Islame të Kosovës, përkatësisht Këshillit të Bashkësisë Islame në Gjilan, xhamia e Cernicës daton nga viti 1775. Xhamia ka shërbyer për ceremoni fetare myslimane. Gjatë luftës së viteve 1998-1999, xhamia është djegur nga forcat serbe. Nga xhamia e vjetër vetëm minarja ka mbijetuar.
Është e ndërtuar nga gurët e latuar të lidhur me llaç gëlqeror, dhe e suvatuar nga jashtë. Relikte të këtilla, sikurse minarja e Xhamisë së Cernicës, pas luftës së vitit 1999, u ruajtën nga populli si një pjesë e historisë së dhimbshme për brezat e ardhshëm. Në vitin 2006 në vend të xhamisë së djegur u ndërtua një xhami e re, por minarja e vjetër u ruajt. Në vitin 2012 kjo minare është restauruar dhe qëndron pranë xhamisë së re si dëshmi materiale e historisë.
Mulliri i Vishëve nga Verbani i ndërtuar në Binçë
Mulliri i Vishëve nga Verbani i ndërtuar në Binçë është një monument i trashëgimisë kulturore në Binçë, Viti, Kosovë. Ky monument është i kategorisë "Arkitekturor", i miratuar me numër.
Bujar Osmani
parapamje|Bujar Osmani Bujar Osmani (Бујар Османи, lindur më 11 shtator 1979 në Shkup) është një politikan etnik shqiptar nga Maqedonia, ish Ministri i Shëndetësisë i Republikës së Maqedonisë, i emëruar në Mars 2008.
Osmani më parë ishte mjek në Spitalin Publik në Shkup.
Më 26 nëntor 2019, një tërmet goditi Shqipërinë. Osmani ishte pjesë e një delegacioni të politikanëve shqiptarë nga Maqedonia e Veriut duke vizituar epiqendrën e tërmetit që i shprehën ngushëllimet presidentit shqiptar Ilir Meta.
Superkupa e Shqipërisë 2020
Superkupa e Shqipërisë 2020 është edicioni i 27të i këtij evenimenti që nga themelimi në vitin 1989.
Kevin De Bruyne
De Bruyne e nisi karrierën e tij te Genk, ku ai luajti rregullisht në sezonin 2010–11 ku ekipi fitoi Ligën Pro Belge. Në vitin 2012, ai kaloi te klubi anglez Çelsi, ku u aktivizua pak dhe më pas u dërgua në huazim te Werder Bremen. Ai firmosi me VfL Wolfsburg për 18 milion £ në vitin 2014. Gjatë kohës së tij te Worlfsburg, De Bruyne u bë një nga lojtarët më të mirë të Bundesligës, duke ndihmuar ekipin të fitonte kupën në sezonin 2014–15. Në verën e vitit 2015, ai kaloi te Manchester City për 54 milion £, duke u bërë transferimi më i shtrenjtë i klubit. Me Qytetarët ai ka fituar dy Premier Liga, katër Kupa të Ligës dhe një Kupë FA. Në sezonin 2017–18, ai ishte një nga lojtarët më të rëndësishëm të ekipit që arriti 100 pikë në Premier Ligë, duke u bërë të vetmit që e arrijnë këtë gjë. Në sezonin 2019–20, De Bruyne barazoi rekordin për numrin e asisteve në një sezon si dhe shpall Lojtari i Sezonit.
Superkupa e Shqipërisë 2020
Finalja u diskutua më 31 Gusht 2020, në Stadiumin Elbasan Arena mes fituesve të Kampionatit dhe Kupës sezonale. KF Teuta ngritën trofeun e tyre të 1rë.
Kevin De Bruyne
De Bruyne bëri debutimin e tij ndërkombëtar në vitin 2010 dhe që nga ajo kohë ka luajtur 74 ndeshje dhe ka shënuar 19 gola. Ai ishte pjesë e ekipit që arriti në çerek-finale të Kupës së Botës 2014 dhe Euro 2016. Ai gjithashtu luajti edhe në Kupën e Botës 2018, ku Belgjika u rendit në vendin e tretë pasi fitoi finalen e vogël ndaj Anglisë. Ai u emërua në Ekipin e Ëndërrave falë performancave të tij.
De Bruyne ka fituar disa trofe personal gjatë karrierës së tij; ai është shpallur Lojtari i Vitit i Bundesligës, Futbollisti i Vitit në Gjermani, Organizatori i Sezonit në Premier Ligë, Lojtari i Vitit i Manchester Cityt tre herë si dhe Sportisi Belg i Vitit. Përveç kësaj, ai është emëruar në UEFA Ekipin e Vitit dy herë, në Ekipin e UEFA Ligës së Kampioneve dy herë, në Ekipin e Vitit të IFFHS dy herë, në Njëmbëdhjetëshen e Botës të France Football si dhe në Ekipin e Vitit të Bundesligës.
Genk
De Bruyne e nisi karrierën e tij me klubin e qytetit të lindjes KVV Drongen në vitin 1997. Dy vite më pas, ai ju bashkua Gent kurse në vitin 2005 firmosi me Genk. Ai fillimisht luajti me akademinë, duke kaluar hap pas hapi të gjitha etapat. Në vitin 2008, ecuria e tij u shpërblye me provimin e tij në ekipin e parë.
De Bruyne bëri debutimin e tij zyrtar me Genk më 9 maj 2009 në humbjen 3–0 në transfertë kundër Charleroi. Ai e fitoi vendin e titullar në sezonin e ardhshëm; më 7 shkurt 2010, ai shënoi golin e parë me klubin dhe të vetmin në fitoren minimale 1–0 kundër Standard Liège. De Bruyne regjistroi pesë gola dhe 16 asiste në 32 ndeshje në Ligën Pro Belge gjatë sezonin 2010–11, të cilat ishin vendimtare për Genk që u shpall kampion për herë të tretë në histori. Më 29 tetor 2011, De Bruyne shënoi tregolëshin e parë në karrierë në fitoren 5–4 të Genk kundër Club Brugge. Më 28 janar të vitit të pasardhës, De Bruyne shënoi një dopietë në fitoren komode 5–0 kundër OH Leuven. Më 18 shkurt, De Bruyne shënoi golin e parë me Genk pas finalizimit të marrëveshjes për transferimin e tij te Çelsi në fitoren 2–1 në transfertë kundër Mons. Ai e mbylli sezonin duke shënuar në fitoren 3–1 kundër Gent; ai regjistroi tetë gola në 28 ndeshje në sezonin 2011–12.
Chelsea
parapamje|djathtas|140px|De Bruyne me Çelsin në vitin 2013. Më 31 janar 2012, në ditën e fundit të merkatos dimërore, klubi i Premier Ligës Çelsi dhe Genk njoftuan transferimin e De Bruyne për një shifër të raportuar të ishte rreth 7 milion £. Ai firmosi një kontratë pesë-vjeçare me klubin dhe do ta shpenzonte pjesën e mbetur të sezonit 2011–12 te Genk. I pyetur për këtë transferim, De Bruyne i tha uebfaqes së Çelsit: "Të vij te një ekip si Çelsi është një ëndërr e bërë realitet por tani më duhet të punojë shumë për të arritur nivelin e duhur." Ai debutoi me Çelsin më 18 korrik në miqësoren e fituar 4–2 kundër ekipit amerikan Seattle Sounders.
Huazimi te Werder Bremen
Më 31 korrik 2012, Çelsi njoftoi se De Bruyne do të luante si i huazuar te Werder Bremeni në Bundesligë për sezonin 2012–13. Ai shënoi golin e parë për Werderin më 15 shtator në humbjen 3–2 ndaj Hannover 96, duke mposhtur portierin me një gjuajtje nga 10 metra distancë pas një asisti nga Eljero Elia. Ky gol u pasua nga një tjetër në ndeshjen e rradhës kundër VfB Stuttgart më 23 shtator. Goli i tij i rradhës erdhi më 18 nëntor në fitoren 2–1 me përmbysje ndaj Fortuna Düsseldorf, pavarësisht se Werderi luajti me një lojtar më pak.
Në ndeshjet e fundit të sezonit, De Bruyne pati një seri performancash të mira; ai fillimisht shënoi golin e vetëm të ekipit në humbjen 6–1 kundër Bayern München, e ndjekur nga një tjetër në barazimin 2–2 kundër TSG 1899 Hoffenheim, dhe më pas nga një tjetër në barazimin 1–1 ndaj Eintracht Frankfurt, rezultat që i siguroi Werderit qëndrimin në Bundesligë. Ai e mbylli sezonin me 10 gola në 33 ndeshje në Bundesligë, kurse në kupë u aktivizua vetëm një herë.
Rikthimi te Chelsea
Pas periudhës së suksesshme te Werder Bremen, De Bruyne u lidh me një transferim në Bundesligë te Borussia Dortmund ose Bayer Leverkusen. Megjithatë, trajneri i sapoardhur në klub José Mourinho siguroi se lojtari ishte në planet e tij për të ardhmen, me belgun i cili u rikthye zyrtarisht në ekip më 1 korrik 2013.
Më 22 korrik, De Bruyne dëmtoi gjurin në momentin kur shënoi golin e tij të parë me Çelsin në një ndeshje miqësore kundër Malajzisë XI. Pavarësisht kësaj, ai u rikuperua në kohë për nisjen e sezonit të Premier Ligës, ku ai debutoi në ndeshjen hapëse kundër Hull Cityt, duke asistuar një nga golat e fitores 2–0.
Sezoni 2013–14
Më 18 janar 2014, Wolfsburg siguroi kartonin e De Bruyne për 22 milion €. Ai debutoi një javë më pas në një humbje 3–1 në kampionat ndaj Hannover 96. Më 12 prill, De Bruyne regjistroi dy asiste në fitoren 4–1 kundër 1. FC Nürnberg. Një javë më pas, ai shënoi golin e parë me Wolfsburgun në fitoren 3–1 në transfertë ndaj Hamburger SV. Ai gjithashtu shënoi edhe në dy ndeshjet e fundit të kampionatit respektivisht ndaj VfB Stuttgart dhe Borussia Mönchengladbach, duke ndihmuar ekipin që ti fitonte të dyja.
Sezoni 2014–15
majtas|parapamje|De Bruyne duke luajtur me Wolfsburg ndaj [[Arsenal F.C.|Arsenal në korrik 2015.]] De Bruyne shënoi golin e parë për sezonin 2014–15 më 2 tetor në barazimin 1–1 kundër Lille në Ligën e Evropës; goli i tij erdhi me një gjuajtje në ajër nga jashtë zonës pas një largim të mbrojtësve kundërshtar. Në ndeshjen e tretë në grupet e këtij kompeticioni, De Bruyne shënoi dy gola në një fitore 4–1 ndaj Krasnodar, duke i dhënë tre pikëshin e parë Wolfsburgut. Më 30 janar 2015, ai shënoi një tjetër dopietë, këtë herë në fitoren 4–1 kundër Bayern München, duke i shkaktuar këtyre të fundit humbjen e parë në Bundesligë që nga prilli i vitit të kaluar.
De Bruyne e nisi muajin mars në një formë fantastike, duke asistuar tre herë në fitoren 5–3 kundër ish klubit të tij Werder Bremen. Njëmbëdhjetë ditë më pas, ai shënoi dy gola në fitoren 3–1 kundër Interit në ndeshjen e parë të raundit të 16-tave të Ligës së Evropës. Në ndeshjen e rradhës në kampionat, De Bruyne shënoi dhe asistoi dy gola në fitoren 3–0 kundër SC Freiburg.
Ai e mbylli sezonin me 10 gola dhe 20 asiste, duke vendosur një rekord të ri në Bundesligë për numrin e asisteve në një sezon. Wolfsburg e mbylli kampionatin në vendin e dytë dhe u kualifikua në UEFA Ligën e Kampioneve për sezonin 2015–16. Më 30 maj, ai luajti si titullar dhe shënoi në finalen e kupës kundër Borussia Dortmund, me Wolfsburgun që fitoi 3–1 në Olympiastadion te Berlinit. De Bruyne e mbylli sezonin 2014–15 me 16 gola dhe 28 asiste në të gjitha kompeticionet, si dhe u shpall Futbollisti i Vitit në Gjermani.
Sezoni 2015–16
De Bruyne e nisi sezonin e ri duke fituar DFL-Supercup 2015 kundër Bayern München, duke dhuruar asistin e golit të barazimit të shënuar nga Nicklas Bendtner në minutën e 89të, me Wolfsburgun që në fund fitoi nga gjuajtjet e penalltive. Më 8 gusht, ai vazhdoi formën pozitive duke shënuar golin e parë të sezonit, të cilën e ndoqi me dy asiste të tjerë, në fitoren 4–1 ndaj Stuttgarter Kickers në raundin e parë të kupës.
Në gusht, mes zërave për një transferim të tijin në Angli, De Bruyne deklaroi se ai nuk do ta detyronte klubin që ta shiste, por shtoi se nuk mund të qëndronte pasiv ndaj interesit të Manchester City. Ai tha: "Nëse vjen një ofertë, do ta dëgjoj rreth saj dhe për sa bëhet fjalë, por deri tani nuk kam dëgjuar asgjë... Unë nuk do iki në Angli vetëm për të provuar se mund të luaj atje. Nuk kam pse iki në Angli... Nëse iki atje për mua dhe familjen time është një zgjedhje e mirë. Ky është çelsi për mua."
Më 10 gusht, u raportua se Manchester City kishte bërë një ofertë të dytë për De Bruyne e cila ishte 47 milion £. Drejtori sportiv i Wolfsburgut, Klaus Allofs, deklaroi se klubi do të luftonte për të mbajtur lojtarin, duke thënë: "Mendoj se disa klube të tjera kanë kthyer kokën e Kevinit... Disa shifra të mëdha po bëjnë punën dhe unë e kuptoj se pse ai po e lë gjithçka të hapur."
Më 27 gusht, u raportua se Manchester City e kishte rritur ofertën, e cila tashmë ishte 58 milion £. Klaus Allofs tha se City i kishte ofruarn një rrogë "të jashtëzakonshme" lojtarit.
parapamje|185px|De Bruyne në sezonin e tij të parë me [[Manchester City F.C.|Man Cityn.]] Më 30 gusht 2015, Manchester City njoftoi transferimin e De Bruyne, i cili nënshkroi një kontratë gjashtë-vjeçare. Shuma e transferimit u raportua se ishte 55 milion £ (75 milion €), duke u bërë lojtari më i shtrenjtë në historinë e klubit si dhe transferimi i dytë më i shtrenjtë i futbollit britanik pas atij të argjentinasit Ángel Di María te Manchester United në vitin 2014. Ai debutoi me ekipin në Premier Ligë më 12 shtator kundër Crystal Palace, duke zëvëndësuar të dëmtuarin Sergio Agüero në minutën e 25të. Shtatë ditë më pas, ai shënoi golin e parë me klubin kundër West Ham United në një humbje 2–1. Ai shënoi edhe në suksesin 4–1 kundër Sunderlandit në Kupën e Ligës më 22 shtator, si dhe në humbjen 4–1 në Premier Ligë ndaj Tottenham Hotspur më 26 shtator.
Më 2 tetor, De Bruyne u njoftua si një nga kandidatët e çmimit prestigjoz FIFA Topi i Artë, sëbashku me shokët e tij të ekipit Sergio Agüero dhe Yaya Touré. Një ditë më pas, ai vazhdoi formën e mirë duke shënuar në fitoren tenistike 6–1 ndaj Newcastle United. Më 20 tetor, ai ishte pjesë e listës së reduktuar me 23 lojtarë për Topin e Artë të publikuar nga FIFA. Vetëm një ditë pas kësaj, De Bruyne shënoi golin e fitores në kohën shtesë kundër Seviles në Ligën e Kampioneve, duke e vendosur Cityn në vendin e dytë në grup, vetëm një pikë larg Juventusit të vendit të parë me tre ndeshje të mbetura. Më 1 dhjetor, dopieta e tij ndihmoi ekipin të mposhte 4–1 Hull Cityn, një rezultat që i dërgoi në gjysëm-finalen e Kupës së Ligës.
Më 27 janar 2016, De Bruyne shënoi një gol në fitoren 3–1 ndaj Evertonit në gjysëm-finalen e Kupës së Ligës, por në vijim pësoi një dëmtim në gjurin e djathtë që e mbajti jashtë fushave të lojës për rreth dy muaj. Ai u rikthye në aksion më 2 prill në fitoren 4–0 ndaj Bournemouth në Dean Court, duke shënuar golin e dytë të ekipit në minutën e 20të. Katër ditë më pas, De Bruyne shënoi golin e parë në barazimin 2–2 kundër Paris Saint-Germain në ndeshjen e parë të çerek-finales së Ligës së Kampioneve në Parc des Princes. Ai shënoi golin e vetëm në ndeshjen e kthimit, duke i dhënë Cityt fitoren 1–0 dhe kalimin në gjysëm-finale për herë të parë në historinë e klubit. Mark Ogden i The Independent, shkruajti në lidhje me golin e De Bruyne duke thënë: "Ishte një gol shtangës nga belgu, i cili bëri një prekje për të kontrolluar topin para se të mposhte portierin Kevin Trapp me një gjuajtje me hark në hyrje të zonës."
Sezoni 2016–17
Më 10 shtator 2016, De Bruyne shënoi dhe asistoi në derbin e parë sezonal të Manchesterit ku ekipi i mposhti 2–1 rivalët e United kurse ai u shpall lojtari i ndeshjes. Ai u shpall lojtari më i mirë edhe në fitoren 4–0 kundër Bournemouth shtatë ditë më pas, duke asistuar dhe shënuar sërisht si dhe duke marrë pjesë në aksionet e dy golave të tjerë. Pas ndeshjeve të kombëtareve, Manchesteri barazoi në ndeshjen e rradhës kundër Evertonit më 15 tetor; Agüero dhe De Bruyne humbën secili nga një penallti para se Nolito të hynte në fushë si zëvëndësues për të shënuar, me Cityn që barazoi 1–1. Më 1 nëntor, De Bruyne shënoi me goditje të lirë në fitoren 3–1 në shtëpi kundër Barcelonës, duke regjistruar golin e parë në Ligën e Kampioneve për këtë sezon. Më 21 janar 2017, De Bruyne dhuroi një tjetër performancë pozitive në barazimin 2–2 në shtëpi ndaj Tottenham Hotspur, duke shënuar dhe asistuar golin e Leroy Sanés; ai u zgjodh sërisht lojtari i ndeshjes. Më 27 mars, De Bruyne u dallua sërisht për performancën e tij në barazimin 1–1 kundër Liverpoolit në Etihad Stadium, duke asistuar golin e Agüeros. Ai e mbylli sezonin e dytë në Angli me 49 ndeshje në të gjitha kompeticionet, duke shënuar 7 gola, përfshirë 6 në Premier Ligë.
Sezoni 2017–18
parapamje|258x258px|majtas|De Bruyne gjatë një seance stërvitore para-sezonale, korrik 2017. De Bruyne regjistroi asistët e parë të sezonit më 9 shtator 2017 në fitoren 5–0 në shtëpi ndaj Liverpool. Ai asistoi sërisht në ndeshjen e rradhës në kampionat ku City regjistroi një fitore tjetër madhore 6–0, këtë herë ndaj Watford. Goli i tij i parë për sezonin 2017–18 erdhi më 26 shtator në fitoren 2–0 kundër Shakhtar Donetsk në fazën e grupeve të Ligës së Kampioneve. Vetëm katër ditë më pas ai shënoi edhe golin e parë në Premier Ligë për këtë sezon, duke i dhënë ekipit të tij një fitore minimale 1–0 kundër Çelsit në Stamford Bridge.
Më 13 dhjetor, De Bruyne shënoi një nga golat e fitores 4–0 ndaj Swansea City, duke ndihmuar ekipin të fitonte ndeshjen e 15të rresht në Premier Ligë. Vetëm tre ditë më pas, ai ishte sërisht në listën e shënuesve, duke shënuar në fitoren 3–1 kundër Tottenham Hotspur; ai mori lëvdatat e trajnerit Pep Guardiola pas përfundimit të ndeshjes, i cili tha se De Bruyne "po ndihmon klubin të bëhet një institucion më i mirë." Në ndeshjen e fundit për vitin 2017, De Bruyne asistoi golin e Sterling në fitoren minimale 1–0 ndaj Newcastle United. Ai e nisi vitin e ri duke shënuar në fitoren 2–1 kundër Bristol City në ndeshjen e parë të gjysëm-finales së Kupës EFL. Më 22 janar 2018, De Bruyne firmosi një kontratë të re me klubin deri në qershor 2023. Një ditë më pas, në ndeshjen e kthimit të gjysëm-finales së Kupës EFL kundër Britos Cityt, ai shënoi golin e tretë të fitores 3–2 duke ndihmuar Cityn të arrinte në finale me rezultatin e përgjithshëm 5–3.
Më 10 shkurt, De Bruyne dhuroi tre asiste, dy për Agüeron dhe një Sterling, në fitoren 5–1 ndaj Leicester Cityt, duke arritur në kuotën e 14 asisteve sezonal. Pesëmbëdhjetë ditë më pas, ai fitoi trofeun e parë të sezonit, Kupën EFL, me Cityn që mposhti 3–0 Arsenalin; ky ishte trofeu i parë nën drejtimin e trajnerit Pep Guardiola. Më 13 maj, në ndeshjen e fundit të kampionatit, De Bruyne asistoi golin e fitores të shënuar nga Gabriel Jesus kundër Southampton, duke bërë që City të fitonte titullin me 100 pikë, duke u bërë ekipi i parë që e arrin këtë gjë; ai u shpall lojtari i ndeshjes nga BBC. Ai e mbylli kampionatin me 16 asiste, duke fituar edicionin e parë të çmimit "Organizatori i Sezonit në Premier Ligë". Ai gjithashtu u zgjodh në PFA Ekipin e Vitit si dhe u votua Lojtari i Sezonit i Manchester Cityt.
Sezoni 2018–19
djathtas|parapamje|252x252px|De Bruyne gjatë [[Derbi i Manchesterit|Derbit të Manchesterit në Old Trafford, 10 dhjetor 2017.]] Më 15 gusht 2018, De Bruyne pësoi një dëmtim në gju gjatë një seance stërvitore, duke bërë që disa uebfaqe të raportinin se ai nuk do të luante për të paktën tre muaj. Dy ditë më pas, Manchester City konfirmoi se lojtari kishte pësuar një dëmtim në ligamentin kolateral të gjurit të djathtë, e cila nuk kishte nevojë për operacion, por që do ta mbante jashtë fushave për tre muaj. Menjëherë pasi u rikthye në aksion në tetor, De Bruyne pësoi një tjetër dëmtim në ligamentin e gjurit në ndeshjen e raundit të katërt të Kupës FA ndaj Fulham. Ky dëmtim sipas parashikimeve pritej ta mbante jashtë fushave për 5–6 javë, por ai u rikthye në stërvitje pas vetëm 3 javësh. Më 18 maj 2019, De Bruyne u aktivizua si zëvëndësues në finalen e Kupës FA, duke asistuar golin e tretë dhe duke asistuar edhe dy të tjerë që Cityn që arriti një fitore 6–0 ndaj Watford; me këtë sukses, City u bë klubi i parë anglez që fiton tripletën e trofeve vendor. Ai u shpall lojtari i ndeshjes për performancën e tij.
Sezoni 2019–20
Më 15 dhjetor 2019, De Bruyne shënoi dy gola në fitoren 3–0 në transfertë kundër Arsenalit në Premier Ligë. Goli i tij i 50të në të gjitha kompeticionet me klubin erdhi më 26 shkurt 2020 me penallti në fitoren 2–1 me përmbysje kundër Real Madridit në Santiago Bernabéu në ndeshjen e parë të raundit të 16-tave të Ligës së Kampioneve.
Në ndeshjen e javës së fundit të Premier Ligës, City mposhti Norwich Cityn 5–0 në shtëpi; De Bruyne shënoi dy gola si dhe regjistroi asistin e 20të sezonal, duke barazuar rekordin e Thierry Henrys për numrin e asisteve në një sezon. Ai gjithashtu fitoi çmimin "Organizatori i Sezonit në Premier Ligë" për herë të dytë në karrierë. Ai u bë lojtari i parë që arrin 20 asiste në një sezon në dy nga pesë ligat kryesore të Evropës.
Në përfundim të sezonit De Bruyne u shpall Lojtari i Sezonit në Premier Ligë pasi kishte shënuar 13 gola, kishte asistuar 20 dhe kishte krijuar 104 mundësi për gol me lojë të hapur. Kjo statistikë e fundit e bëri atë lojtarin e parë që krijon më shumë raste për gol në një sezon që nga viti 2005.
Karriera ndërkombëtare
parapamje|majtas|De Bruyne në aksion me Belgjikës kundër [[Kombëtarja amerikane e futbollit|Shba-së, 30 maj 2013.]] De Bruyne ka luajtur me ekipet nën-18, -19 dhe -21. Ai debutoi me kombëtaren e parë më 11 gusht 2010 në një ndeshje miqësore ndaj Finlandës në Turqi; ndeshja u mbyll me fitoren e Finlandës 1–0. Para se të debutonte me kombëtaren e parë, De Bruyne kishte mundësi të përfaqsonte Burunin, e cila ishte vendlindja e gjyshes së tij.
De Bruyne fitoi vendin në formacionin titullar gjatë fushatës kualifikuese të Belgjikës për Kupën e Botës 2014; ai regjistroi katër gola në grup me Belgjikën e cila u kualifikua në një turnament madhor për herë të parë pas 12 vitesh. Më 13 maj 2014, ai ishte një nga 23 lojtarët që do të luanin në finalet e turnamentit. Në ndeshjen e parë të Belgjikës në fazën e grupeve kundër Algjerisë në Belo Horizonte, De Bruyne asistoi golin e barazimit të përkohshëm të shënuar nga Marouane Fellaini me Belgjikën që fitoi 2–1; ai zgjodh lojtari i ndeshjes nga FIFA. Në raundin e 16-tave, ai shënoi në kohën shtesë të fitores 2–1 kundër Shteteve të Bashkuara.
parapamje|256x256px|De Bruyne duke festuar golin e tij kundër Brazilit në FIFA Kupën e Botës 2018. Dy vite më pas, De Bruyne u zgjodh për të luajtur në FIFA Kupën e Botës 2018 në Rusi. Në ndeshjen e parë të fazës së grupeve kundër ekipit debutues Panama, De Bruyne asistoi Romelu Lukakun me Belgjikën që fitoi pastër 3–0. Ai regjistroi golin e parë në turnament më 6 korrik në fitoren 2–1 kundër Brazilit në cerek-finale; ai mposhti portierin kundër me një gjuajtje të saktë nga jashtë zone dhe u zgjodh lojtari më i mirë pas përfundimit të ndeshjes. Në gjysëm-finale, Belgjika u mposht 1–0 nga Franca, e cila në fund fitoi turnamentin. Më 14 korrik, Belgjika regjistroi një fitore 2–0 ndaj Anglisë në finalen e vogël, duke e mbyllur turnamentin në vendin e tretë.
Stili i lojës
De Bruyne konsiderohet gjerësisht si një nga lojtarët më të mirë të botës,    dhe është përshkruar shpesh si një lojtar "i kompletuar". Ai është një lojtar i shkathtët dhe shumë i talentuar i cili luan zakonisht si mesfushor qëndror ose sulmues, por mund të luajë edhe në pozicione të tjera, si anësor ose sulmues i dytë; në disa raste më të rralla, ai ka luajtur edhe në rolin e mesfushorit të tërhequr. De Bruyne konsiderohet nga shumë specialist futbolli si një organizator i kompletuar i kohërave moderne, kjo falë teknikës, atleticizmit, angazhimit në fushë pa top, vizionit, krosimeve të sakta, rrezes së gjerë të pasimit dhe gjuajtjeve të sakta nga distanca me të dyja këmbët.
De Bruyne nuk ka shpejtësi, forcë fizike ose aftësi në duelet ajërore, por megjithatë ka elegancë dhe shpejtësi kur është nën zotërimin e topit; kur ka topin, ai tregon aftësitë e shkëlqyera dribluese, duke i konbinuar me pozicionimin e saktë, inteligjencën taktike, lëvizjet dhe me stilin e lojës direkt. De Bruyne gjithashtu shquhet për inkursionet e tij përpara kur është me topin në këmbë, duke shfryëzuar hapsirat e lëna nga mbrojtjet kundërshtare, që i mundëson atij të krijojë mundësi për gol për shokët e ekipit ose për vete dhe e bënë atë një lojtar të rrezikshëm në kundër-sulme. Përveç aftësive të tij krijuese, De Bruyne është gjithashtu i aftë të shënojë gola duke bërë vrapime pa top nga mbrapa drejt zonës kundërshtare, si dhe është një ekzekutues i saktë i goditjeve të lira. Ai u rendit si futbollisti i katërt më i mirë në botë nga The Guardian për vitin 2017, si dhe i dymbëdhjeti për vitin 2019.
Jeta personale
parapamje|De Bruyne në Samsung Showroom, gjatë vizitës së kombëtares belge.|160px Mamaja e De Bruyne është belge, e cila ka lindur në Burundi dhe ka jetuar për dy vite në Bregun e Fildishtë. Ai ka lindur në Drongen, një nënkomunë e qytetit të Ghent e cila ndodhet në Flanders. Në këtë zonë flitet gjuha holandeze. Përveç kësaj gjuhe, De Bruyne flet rrjedhshëm gjuhën franceze, angleze dhe gjermane.
Që nga viti 2014 De Bruyne ka qënë në një marrëdhënje me Michèle Lacroix. Ai u bë baba për herë të parë më 10 mars 2016 pas lindjes së Mason Milian De Bruyne. Më 31 tetor 2018, lindi dhe djali i tyre i dytë, i quajtur Rome De Bruyne. De Bruyne dhe Michèle u martuan në qershor 2017.
Në tetor 2014, ai nxorri autobiografinë e tij të quajtur Keep It Simple, e cila u publikua nga Borgerhoff & Lamberigts.